## Zakon o Popisu poljoprivrede 2003.

### NN 87/2003 (27.5.2003.), Zakon o Popisu poljoprivrede 2003.

# HRVATSKI SABOR

1055

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O POPISU POLJOPRIVREDE 2003.

Proglašavam
Zakon o Popisu poljoprivrede 2003., koji je donio Hrvatski sabor na sjednici
23. svibnja 2003.

Klasa: 01-081-03-1881/2
Zagreb, 26. svibnja 2003.

Predsjednik
Republike Hrvatske
**Stjepan Mesić**, v. r.

## ZAKON

### O POPISU POLJOPRIVREDE 2003.

I.
OPĆE ODREDBE

Članak
1.

Ovim se
Zakonom uređuju sadržaj i jedinice popisa, prikupljanje podataka, prava i
obveze sudionika popisa, korištenje i diseminacijastatističkih
podataka, zaštita statističkih podataka, organizacija i provođenje popisa,
financiranje i ostala pitanja od značaja za Popis poljoprivrede 2003. (u
daljnjem tekstu: Popis).

Članak 2.

Svrha je ovoga Zakona prikupljanje, obrada i
diseminacija statističkih podataka o poljoprivrednoj proizvodnji u Republici
Hrvatskoj.

Popis obuhvaća prikupljanje podataka o zemljišnom
fondu, načinu korištenja poljoprivrednog zemljišta, površini voćnjaka i
vinograda**,** voćnih stabala i trsova vinove loze, navodnjavanju, gnojidbi,
korištenju sredstava za zaštitu bilja, poljoprivrednim stro­jevima i objektima,
stočnom fondu, radnoj snazi u poljoprivredi, dopunskim djelatnostima u
poljoprivrednim kućanstvima, prodaji poljoprivrednih proizvoda te o prilagodbi
na ekološku poljoprivred­nu proizvodnju i aspektima zaštite okoliša.

Članak
3.

U
smislu ovoga Zakona pojedini izrazi imaju sljedeće znače­nje:

1.
Popisne jedinice su kućanstva s poljoprivrednom proizvodnjom te poslovni
subjekti i dijelovi poslovnih subjekatakoji obavljaju poljoprivrednu
proizvodnju.

2. Kućanstvo
s poljoprivrednom proizvodnjom je svaka obiteljska ili druga zajednica osoba
koje zajedno stanuju i zajednički troše svoje prihode za podmirivanje osnovnih životnih
potreba, kao i osoba koja živi sama (samačko kućanstvo), a bavi se
poljoprivrednom proizvodnjom, odnosno ima poljoprivredni posjed, ima
jedinstveno upravljanje, zajednički se koristi sredstvima za proizvodnju
(strojevi, objekti, zemljište) i radom članova kućan­stva bez obzira na to
proizvodi li samo za vlastite potrebe ili i za prodaju.

3.
Poslovni subjekti i dijelovi poslovnih subjekata koji obavljaju poljoprivrednu
proizvodnjusu pravne i fizičke osobe koje su registrirane za obavljanje
poljoprivrednih djelatnosti ili obavljaju poljoprivrednu proizvodnju, a
registrirane su u drugoj djelatnosti.

4. Poljoprivredni posjed je samostalna jedinica koja
ima jedinstveno upravljanje, koristi se sredstvima za proizvodnju (strojevima,
objektima, zemljištem i dr.) i proizvodi poljoprivredne proizvode i/ili uzgaja
stoku, perad, pčele i ostale životinje.

5. Poljoprivredna proizvodnja je proizvodnja koja
obuhvaća:

a) uzgoj usjeva:

– žitarica,

– krumpira i mahunarki za suho zrno,

– uljanog sjemenja, duhana, šećerne repe i krmnog
bilja,

– povrća, cvijeća i ukrasnog bilja,

– sjemena i sadnog materijala,

b) voćarstvo i vinogradarstvo,

c) uzgoj gljiva,

d) uzgoj stoke, peradi i ostalih životinja:

– goveda,

– svinja,

– ovaca i koza,

– konja,

– magaraca, mazgi i mula,

– peradi,

– kunića, pčela i ostalih životinja.

6. Popisni obrazac je
papirnati oblik statističkog upitnika kojim se prikupljaju podaci o
poljoprivrednoj proizvodnji.

7. Prikupljanje podataka je
aktivnost koja se odnosi na provedbu Popisa kojom se u skladu s odredbama ovoga
Zakona prikupljaju i obrađuju podaci o popisnim jedinicama.

8. Službeni statistički
podatak (u daljnjem tekstu: statistički podatak) je svaki podatak koji se
prikupi, obradi i diseminira potpuno u skladu s odredbama ovoga Zakona te koje
je takvima proglasio Državni zavod za statistiku.

9. Diseminacija obuhvaća sve aktivnosti službene
statistike koje uključuju predstavljanje rezultata Popisa te načine i oblike
osiguravanja pristupa rezultatima i metodološkim osnovama.

10.
Identifikator je svako jednoznačno određeno obilježje iz kojeg se može izravno
ili neizravno prepoznati individualnu popisnu jedinicu.

Članak 4.

Ovaj se
Zakon temelji na načelima nepristranosti, pouzdanosti, transparentnosti,
pravovremenosti, stručne neovisnosti, racionalnosti, dosljednosti, statističke
povjerljivosti i korištenja individualnih podataka u isključivo statističke
svrhe.

Članak
5.

Načela
iz članka 4. ovoga Zakona imaju sljedeće značenje:

*1.
Nepristranost*
znači objektivan način određivanja metoda i definicija prikupljanja, obrade i
diseminacije statističkih podataka, slobodan od bilo kakvih utjecaja.

*2.
Pouzdanost*
znači da se metode i postupci koji se odnose na prikupljanje, obradu i
diseminaciju statističkih podataka određuju na temelju utvrđenih profesionalnih
standarda, znanstvenih metoda i načela profesionalne etike tako da statistički
rezultati odražavaju promatrane pojave što vjernije i s odgovarajućom razinom
točnosti.

*3.
Transparentnost* znači da popisna jedinica mora biti upoznata sa zakonskom obvezom
davanja podataka, svrhom za koju se traže podaci i mjerama zaštite statističkih
podataka. Statistički podatak, ukoliko nije individualan, mora biti dostupan
korisnicima.

*4.
Pravovremenost*
znači da razdoblje između prikupljanja i objavljivanja statističkih podataka
mora biti minimalno.

*5. Stručna neovisnost* znači da se prikupljanje,
obrada i diseminacija statističkih podataka provodi na temelju stručnih i
znanstvenih metoda i spoznaja, neovisno o bilo kakvom utjecaju.

*6. Racionalnost* znači optimalno korištenje
raspoloživih resursa na način da uloženi rad i troškovi budu proporcionalni važnosti
rezultata.

*7. Dosljednost* znači da statistički podaci
moraju biti dosljedni s obzirom na njihov sadržaj, terminologiju i razdoblje.
Međunarodno priznati koncepti, termini, klasifikacije, definicije i metode
primjenjuju se kako bi se postigla maksimalna među­narodna usporedivost
statističkih podataka.

*8. Javnost* znači da statistički podaci moraju biti
istodobno dostupni svim korisnicima.

*9. Statistička povjerljivost* podrazumijeva zaštitu
statističkih podataka koji se odnose na individualnu popisnu jedinicu, koji su
prikupljeni izravno za statističke svrhe od svake povrede povjerljivosti.
Statistička povjerljivost uključuje i zabranu korištenja prikupljenih statističkih
podataka u nestatističke svrhe i nezakonito objavljivanje statističkih
podataka.

*10. Korištenje individualnih podataka u isključivo
statističke* svrhe
znači da se statistički podaci prikupljeni provođenjem Popisa, a na koje se
odnose odredbe o statističkoj povjerljivosti, mogu koristiti isključivo u
skladu s odredbama ovoga Zakona i ne mogu biti podloga za utvrđivanje bilo
kakvih prava i obveza popisnih jedinica.

II.
SADRŽAJ I JEDINICE POPISA

Članak
6.

U
Republici Hrvatskoj provest će se Popis u razdoblju od 1. do 15. lipnja 2003.

Popis će
se provesti prema stanju na dan 31. svibnja 2003. u 24 sata, što se smatra
kritičnim trenutkom popisa.

Neposredno
nakon provedenog popisa provest će se kontrolni popis za kućanstva s
poljoprivrednom proizvodnjom na reprezentativnom uzorku radi ocjenjivanja
obuhvata i kvalitete podataka prikupljenih Popisom.

Članak
7.

Popisom
će se obuhvatiti sljedeće popisne jedinice:

1. kućanstva
s poljoprivrednom proizvodnjom,

2.
poslovni subjekti i dijelovi poslovnih subjekata koji obavljaju poljoprivrednu
proizvodnju.

Članak
8.

Popisom
će se prikupiti podaci o:

–
upravljanju poljoprivrednim posjedom,

– članovima
kućanstva i radnoj snazi na poljoprivrednom posjedu,

–
gospodarenju zemljištem, broju odvojenih parcela i načinu poljoprivredne
proizvodnje,

– korištenju
oranica, povrtnjaka (okućnica), livada i pašnja­ka, voćnjaka, vinograda,
maslinika, rasadnika i ostalog zemljišta,

– međuusjevima,
podusjevima i naknadnim usjevima, gljivama, navodnjavanju, staklenicima,
gnojidbi (organska i mineralna), zaštiti bilja,

– broju
stoke, peradi i ostalih životinja,

–
poljoprivrednim strojevima, opremi i objektima,

–
obavljanju dopunskih djelatnosti na poljoprivrednom pos­jedu,

–
prodaji poljoprivrednih proizvoda,

–
aspektima zaštite okoliša i načinu korištenja vode na poljoprivrednom posjedu.

III. PRIKUPLJANJE PODATAKA

Kućanstva
s poljoprivrednom proizvodnjom

Članak
9.

Podaci
o kućanstvima s poljoprivrednom proizvodnjom pri­kup­ljaju se od osobe koja je
nositelj kućanstva, odnosno vlasnik/korisnik ili upravitelj poljoprivrednog
posjeda ili od punoljetnog člana kućanstva kojemu su podaci najviše poznati.

Podaci
o kućanstvima s poljoprivrednom proizvodnjom pri­kup­ljaju se metodom intervjua
na popisnim obrascima koje popunjava popisivač.

Poslovni subjekti i dijelovi poslovnih subjekata
koji obavljaju poljoprivrednu proizvodnju

Članak
10.

Podaci
koji se prikupljaju od poslovnih subjekata i dijelova poslovnih subjekata koji
obavljaju poljoprivrednu proizvodnju prikupljaju se izvještajnom (poštanskom)
metodom.

Popisne
obrasce popunjava ovlaštena osoba, a ovjerava odgovorna osoba.

Popisni
obrasci

Članak
11.

Sadržaj
i izgled popisnih obrazaca iz članka 9. i 10. ovoga Zakona propisuje ravnatelj
Državnog zavoda za statistiku.

Osnovni
popisni obrasci su: Popisnica za kućanstva s poljoprivrednom proizvodnjom i
Popisnica za poslovne subjekte i dijelove poslovnih subjekata koji obavljaju
poljoprivrednu proiz­vodnju.

IV.
PRAVA I OBVEZE SUDIONIKA POPISA

Članak
12.

Osobe
koje u skladu s člankom 9. i 10. ovoga Zakona daju podatke o popisnim
jedinicama dužne su u roku,bez naknade na sva pitanja u popisnim
obrascima dati točne i potpune odgovore te omogućiti provjeru danih podataka.

Članak
13.

Svi
sudionici u Popisu: popisivači, kontrolori, instruktori, koordinatori, članovi
Stručnoga popisnog povjerenstva za županiju odnosno Grad Zagreb i članovi
Popisnih centara moraju usvojiti odgovarajući dio Metodologije za Popis
poljoprivrede 2003. (u daljnjem tekstu: Metodologija)na poduci čije
trajanje i sadržaj određuje ravnatelj Državnog zavoda za statistiku.

Članak
14.

U cilju
osiguranja ispravne primjene Metodologije ravnatelj Državnog zavoda za
statistiku imenuje koordinatore, instruktore i kontrolore.

Za
obavljanje poslova na Popisu svi sudionici u Popisu iz članka 13. ovoga Zakona
moraju imati pisano ovlaštenje ravnatelja Državnog zavoda za statistiku.

Članak
15.

Svi
sudionici u Popisu određeni ovim Zakonom dužni su obavljati zadane poslove s
punom odgovornošću i u skladu s odredbama ovoga Zakona i Metodologijom.

V.
KORIŠTENJE I DISEMINACIJA STATISTIČKIH PODATAKA

Članak 16.

Podaci
prikupljeni u skladu s ovim Zakonom mogu se koristiti isključivo u statističke
svrhe, a diseminiraju se u zbirnom (agregiranom) obliku.

Iznimno
od stavka 1. ovoga članka statistički podaci se mogu diseminirati i pojedinačno
ukoliko se diseminiraju u obliku i na način koji ne omogućuje identifikaciju
popisnejedinice na koju se podaci odnose.

Članak
17.

Podaci
prikupljeni na temelju ovoga Zakona koristit će se za uspos­tavljanje Registra
poljoprivrednih gospodarstava kao statis­tič­kog registra.

Državni
zavod za statistiku odgovoran je za ustroj i vođenje Registra poljoprivrednih
gospodarstava.

Članak 18.

Državni
zavod za statistiku može na temelju pisanog zah­tjeva davati individualne
statističke podatke bez identifikatora znanstvenoistraživačkim ustanovama.

U
zahtjevu iz stavka 1. ovoga članka mora biti naznačena svrha korištenja
statističkih podataka.

O korištenju
statističkih podataka iz stavka 1. ovoga članka sklapa se poseban ugovor na
temelju kojeg se korisnik obvezuje, pod materijalnom i kaznenom odgovornošću,
da će statističkepodatke koristiti samo u svrhu koja je navedena u
zahtjevu, da ih neće dati na uvid i korištenje neovlaštenim osobama te da će ih
nakon uporabe uništiti.

Državni
zavod za statistiku vodi evidenciju o korisnicima iz stavka 1. ovoga članka i
svrsi za koju su statistički podaci dani na korištenje.

Članak
19.

Na
temelju ovoga ZakonaDržavni zavod za statistiku nije u obvezi
uspostaviti i voditi evidenciju o zbirkama osobnih podataka koje prikuplja u
svrhu službene statistike nitiosigurati prava popisnih jedinica
sukladno odredbama posebnog zakona o zaštiti osobnih podataka.

Članak
20.

Državni
zavod za statistiku objavit će rezultate Popisa do 23. prosinca 2003.

VI.
ZAŠTITA STATISTIČKIH PODATAKA

Članak
21.

U
smislu ovoga Zakona statistički podaci o popisnim jedinicama, ukoliko se
izravno ili neizravno mogu dovesti u vezu s popisnom jedinicom, statistički su
povjerljivi i predstavljaju službenu tajnu.

Članak
22.

Osobe
ovlaštene za prikupljanje i obradu statističkih podataka, kao i osobe koje na
temelju ovoga Zakona i pisanog ovlaštenja obavljaju poslove određene ovim
Zakonom dužne su postupati u skladu s odredbom članka 21. ovoga Zakona.

Osobe
iz stavka 1. ovoga članka ne smiju individualne statističke podatke za koje
saznaju u obavljanju poslova određenih ovim Zakonom koristiti za vlastite
potrebe ili u obavljanju poslova za drugoga.

Obveza
iz stavka 1. i 2. ovoga članka traje i nakon prestanka radnog odnosa, odnosno
obavljanja poslova na temelju ovlaštenja iz članka 14. ovoga Zakona.

Članak
23.

Način i
mjere zaštite statističkih podataka određuje ravnatelj Državnog zavoda za
statistiku.

VII.
ORGANIZACIJA I PROVOĐENJE POPISA

Članak
24.

Državni
zavod za statistiku samostalno stručno-metodološki određuje Popis, obavlja
nadzor nad organizacijom i provedbom Popisa koja se ostvaruje u suradnji s
Financijskom agencijom (u daljnjem tekstu: Fina).

Na području Republike
Hrvatske Popis provode tijela odre­đena ovim Zakonom.

Članak
25.

Popis
se provodi prema Metodologiji kojom se uređuje organizacija, provedba, sadržaj
i definicije.

Metodologiju
iz stavka 1. ovoga članka donosi ravnatelj Državnog zavoda za statistiku.

Članak
26.

Na
temelju ovoga Zakona u nadležnosti Državnog zavoda za statistiku su sljedeći
poslovi:

1.
izrada metodologije, utvrđivanje sadržaja svih popisnih i pomoćnih obrazaca i
materijala potrebnog za provedbu Popisa,

2.
nadzor nad organizacijom i provedbom Popisa i suradnja s Finom,

3. određivanje tehnologije rada na provedbi Popisa,

4. obavljanje svih potrebnih priprema za Popis po
teritorijalnim jedinicama: procjena broja popisnih jedinica, popisnih centara,
broja centara za obuku, procjena broja potrebnih sudionika svih razina,
procjena količine svih popisnih materijala,

5. davanje suglasnosti i izdavanje ovlaštenja za sve
sudionike u Popisu,

6. provođenje poduke sudionika Popisa preko svojih
predstavnika u vidu koordinatora za županijeodnosno Grad Zagreb koji
nadziru pravilnu primjenu metodologije,

7. distribucija popisnog materijala do razine županije
odnosno Grada Zagreba

8. organiziranje dijela pripremnih radnji za odabir
sudionika – izrada obrasca za prijam sudionika,

9. organiziranje prihvata popisnog materijala u Državnom
zavodu za statistiku nakon provedbe Popisa,

10. organiziranje kontrole i obrade, kao i
publiciranje rezultata Popisa.

Članak 27.

Na temelju ovoga Zakona u nadležnosti Fine su sljedeći
poslovi:

1. suradnja s Državnim zavodom za statistiku u
organizaciji i provedbi Popisa,

2. pružanje i osiguravanje usluge financijskog
servisa i vršenje isplata svih sudionika i institucija uključenih u Popis,

3. sudjelovanje u radu Stručnog popisnog povjerenstva
za županiju odnosno Grad Zagreb,

4. organiziranje odabira sudionika Popisa prema
uputama Državnog zavoda za statistiku,

5. organiziranje i provođenje obavještavanja svih
sudionika o terminima aktivnosti,

6. organiziranje prijama potrebnog popisnog
materijala u županijama odnosno Gradu Zagrebu, raspoređivanje po Popisnim
centrima te dostavljanje materijala u Popisne centre, odnosno centre za poduku,

7. odvajanje i kompletiranje potrebnog materijala za
poduku,

8. osiguravanje uvjeta potrebnih za kvalitetnu poduku
u centrima za poduku,

9. preuzimanje gotovog materijala iz popisnih
centara, njihovo koncentriranje u županiji odnosno Gradu Zagrebu te dostava
cjelokupnog popisnog materijala Državnom zavodu za statistiku,

10. vođenje evidencije o gotovostiPopisa na
određenom području,

11. izrađivanje liste za isplatu sudionika na terenu,
a prema količini obavljenog posla nakon što su te liste verificirane od strane
Stručnog popisnog povjerenstva za županiju odnosno Grad Zagreb i Državnog
zavoda za statistiku,

12.
isplata svih sudionika Popisa na terenu,

13. na
temelju zahtjeva Državnog zavoda za statistiku dozna­čuje predujamsredstava
Državnom zavodu za statistiku za sve materijalne, intelektualne i ostale troškove
potrebne za organizaciju i provedbu Popisa.

Članak
28.

Državni
zavod za statistiku i Fina će sklopiti poseban ugovor kojim će se detaljnije
urediti njihova međusobna prava i obveze u provedbi i organizaciji Popisa.

Članak
29.

Radi
pripreme, organizacije i provedbe Popisa na području županije odnosno Grada
Zagreba, Državni zavod za statistiku u suradnji s Finom osnovat će Stručno
popisno povjerenstvo za županiju, odnosno Grad Zagreb (u nastavku teksta
Povjerenstvo).

Članovi
Povjerenstva iz stavka 1. ovoga članka su predstavnici:

– Državnog
zavoda za statistiku – 2 člana (koordinatori za Popis),

– Fine –
2 člana,

– Ureda državne uprave u županiji, odnosno upravnog
tijela Grada Zagreba – 2 člana (predstavnik Ureda državne uprave u županiji,
odnosno upravnog tijela Grada Zagreba i djelatnik Ureda državne uprave u županiji,
odnosno upravnog tijela Grada Zagreba, koji obavlja poslove državne
statistike),

– Državne geodetske uprave – 1 član,

– Hrvatskog zavoda za poljoprivrednu savjetodavnu službu
– 1 član.

Članovi Povjerenstva iz stavka 1. ovoga člankaprema
potrebi mogu biti i drugi predstavnici tijela državne vlasti i jedinica lokalne
i područne (regionalne) samouprave, odnosno Grada Zagreba, koji mogu uspješno
pridonijeti organizaciji i provođenju Popisa.

Članak 30.

U nadležnosti povjerenstva su sljedeći poslovi:

1. određivanje broja popisnih centara u gradovima/općinama
za područje svoje županije, odnosno Grada Zagreba,

2. predlaganje članova popisnih centara za svoje
područje na imenovanje Državnom zavodu za statistiku – predsjednik i 1 član
(ukupno 2 člana),

3. pronalaženje i organiziranje prostora za poduku i
rad popisnih centara, u suradnji s tijelima državne uprave i lokalne i pod­ručne
(regionalne) samouprave,

4. organiziranje rada popisnih centara i provođenje
nadzora nad njihovim radom,

5. predlaganje na imenovanje ravnatelju Državnog
zavoda za statistiku potrebnog broja instruktora i kontrolora za svoje područje,

6. određivanje ukupno potrebnog broja popisivača
prema procjenama Državnog zavoda za statistiku,

7. osiguravanje prostora za poduku koju drže
koordinatori,

8. organiziranje i osiguravanje pravodobnog obavještavanja
stanovništva o Popisu,

9. izrađivanje liste za isplatu svih razina sudionika
na terenu i dostavljanje istih Državom zavodu za statistiku na verifikaciju,

10. na sastancima – razmatranje stanja u pripremi i
provedbi poslova te poduzimanje odgovarajuće aktivnosti za rješavanje nastalih
problema,

11.
obavljanje i svih drugih poslova u vezi s provedbom Popisa koje mu povjeri Državni
zavod za statistiku.

Članak
31.

Povjerenstvom
rukovodi koordinator kao predsjednik Povjerenstva, a tajnici su djelatnik Ureda
državne uprave u županiji, odnosno upravnog tijela Grada Zagreba koji obavlja
poslove državne statistike i djelatnik Fine.

Povjerenstvo
može imati najviše 12 članova.

Članak
32.

U
gradovima i općinama Povjerenstvo osniva jedan ili više popisnih centara, a u
Gradu Zagrebu za jednu ili više gradskih četvrti jedan ili više popisnih
centara i predlaže imenovanje 2 člana popisnog centra.

Popisni
centar provodi Popis pod neposrednim nadzorom Povjerenstva u skladu s
Metodologijom i odredbama ovoga Zakona.

Članak
33.

Popisni
centar obavlja sljedeće poslove:

1.
obavještava stanovništvo o Popisu,

2.
osigurava prostor i organizira poduku kontrolora i popisi­vača za svoje područje,

3.
predlaže Povjerenstvu kontrolore i popisivače za gradove i općine, odnosno
dijelove Grada Zagreba,

4.
preuzima popisne obrasce i ostali pribor od Povjerenstva,

5.
raspodjeljuje područje za popis, obrasce i pribor popisi­vačima,

6.
nadzire rad kontrolora i popisivača i ispravnu primjenu Metodologije, a u slučaju
nepostupanja u skladu s odredbama ovoga Zakona, Metodologije i uputa predlaže
opoziv ovlaštenja za Popis,

7.
nadzire kontrolu primljene popisne građe od popisivača, osigurava kontrolu
popisne građe, a po potrebi je vraća popisi­va­čima na dopunu ili ispravak,

8. obavlja
i druge poslove u vezi s Popisom.

Članak
34.

Uredi
državne uprave u županijama i upravno tijelo Grada Zagreba nadležni za poslove
državne statistike sudjeluju u pripremi, organiziranju i provedbi popisa
obavljajući poslove koje im povjeri Državni zavod za statistiku.

VIII.
FINANCIRANJE POPISA

Članak
35.

Sredstva
za financiranje priprema, organizacije, provedbe popisa, obrade i objavljivanja
podataka bit će osigurana u Državnom proračunu Republike Hrvatske za 2003. i
2004. godinu.

U
skladu sa stavkom 1. ovoga članka Vlada Republike Hr­vat­ske, Fina i Državni
zavod za statistiku sklopit će poseban ugovor.

Članak
36.

Sredstva
potrebna za provođenje Popisa iznose 125.480.000,00 kuna.

IX.
KAZNENE ODREDBE

Članak
37.

Novčanom
kaznom od 300,00 do 600,00kuna kaznit će se za prekršaj osoba koja
odbije dati podatke o kućanstvu s poljoprivrednom proizvodnjom koje od nje traži
popisivač ili druga ovlaš­tena osoba za popis ili ako dade netočne ili
nepotpune podatke ili onemogući provjeru podataka koji se prikupljaju u skladu
s ovim Zakonom (članak 12.).

Članak
38.

Novčanom
kaznom od 2.000,00 do 10.000,00 kuna kaznit će se za prekršaj:

1.
popisivač ili druga osoba ovlaštena za popis ako u popisne obrasce unosi
podatke različite od iskaza osobe koja daje podatke (članak 15.),

2.
popisivač i druga ovlaštena osoba za popis ako se ne pridržavaju odredaba o čuvanju
i zaštiti podataka u skladu s ovim Zakonom (članak 21. i članak 22.).

Članak
39.

Novčanom
kaznom od 2.000,00 do 10.000,00 kuna kaznit će se za prekršaj poslovni subjekt
i dijelovi poslovnih subjekatakoji obavljaju poljoprivrednu
proizvodnju, u slučaju da se radi o fizičkoj osobi,ako ne dostavi
podatke koji se od njega traže ili ne dostavi podatke u određenom roku**,**
ako dade netočne ili nepotpune podatke ili onemogući provjeru podataka koji se
prikupljaju u skladu s ovim Zakonom (članak 12.).

Za
prekršaj iz stavka 1. ovoga članka kaznit će se i odgovorna osoba u poslovnom
subjektu i dijelu poslovnog subjekta koji obavlja poljoprivrednu proizvodnju iz
stavka 1. ovoga članka novčanom kaznom od 1.000,00 do 5.000,00 kuna.

Članak
40.

Novčanom
kaznom od 5.000,00 do 10.000,00 kuna kaznit će se za prekršaj poslovni subjekt
i dijelovi poslovnih subjekatakoji obavljaju poljoprivrednu
proizvodnju, u slučaju da se radi pravnoj osobi,ako ne dostavi podatke
koji se od njega traže ili ne dostavi podatke u određenom roku, ako dade netočne
ili nepotpune podatke ili onemogući provjeru podataka koji se prikupljaju u
skladu s ovim Zakonom (članak 12.).

Za prekršaj iz stavka 1. ovoga članka kaznit će se i
odgovorna osoba u poslovnom subjektu i dijelu poslovnog subjekta koji obavlja
poljoprivrednu proizvodnju iz stavka 1. ovoga članka novčanom kaznom od
3.000,00 do 8.000,00 kuna.

X.
ZAVRŠNE ODREDBE

Članak
41.

Uništavanje
osnovne popisne građe obavlja se nakon završetka unosa popisnih podataka na računalni
medij, obavljenih kontrola, odnosno obrade popisa i odabiranja dijela popisne
građe za Hrvatski državni arhiv na temelju naredbe ravnatelja Državnog zavoda
za statistiku, u skladu s rješenjem Hrvatskoga državnog arhiva o odobrenju izlučivanja.

Ravnatelj Državnog zavoda za statistiku donijet će
naredbu iz stavka 1. ovog članka po završetku obrade Popisa.

Članak 42.

Metodologiju iz članka 25. stavka 2. ovoga Zakona
donijet će ravnatelj Državnog zavoda za statistiku u roku osam dana od dana
stupanja na snagu ovoga Zakona.

Članak
43.

Nadzor
nad provođenjem ovoga Zakona obavlja Državni zavod za statistiku.

Članak
44.

Ovaj
Zakon stupa na snagu danom objave u »Narodnim novinama«.

Klasa:
320-01/03-01/02
Zagreb, 23. svibnja 2003.

HRVATSKI SABOR

Predsjednik
Hrvatskoga sabora
**Zlatko Tomčić**, v.

Zakon, NN 87/2003-1055